'''Anne Marie Ejrnæs''' (døbt '''Anne Marie Møllgård Hansen''') (født [[21. oktober]] [[1946]] i [[København]]) er en [[Danmark|dansk]] [[Skønlitteratur|skønlitterær]] [[forfatter]]inde og [[oversætter]] af [[børne- og ungdomslitteratur]]. Anne Marie Ejrnæs blev den [[1. august]] [[1965]] gift med sin [[gymnasielærer]] i [[Fransk (sprog)|fransk]] Kresten Ejrnæs. Anne Marie Ejrnæs, der som datter af lærer Frode Møllgaard Hansen og lærerinde Astrid Grangaard Olesen opvoksede i et lærerhjem i en lille [[stationsby]] i Sydøstsjælland, blev [[Studentereksamen|student]] fra [[Køge Gymnasium]] i [[1966]] og sidenhen bosatte sig i [[Zambia]] fra [[1971]] til [[1973]]. Efterfølgende blev hun i [[1977]] [[mag.art.]] i [[litteraturvidenskab]] fra [[Københavns Universitet]] på et [[Speciale (opgave)|speciale]] om imperialismeteori og [[afrika]]nsk [[litteratur]]. Anne Marie Ejrnæs var ganske aktiv i [[Rødstrømpe]]bevægelsen og hendes debut som forfatterinde i [[1979]] med romanen ''Karen og Sara'' er – i lighed med den efterfulgte roman ''Når du strammer garnet'' i [[1981]] – tidstypisk præget af [[1970'erne]]s samfundsdiskussioner om kvindelig [[emancipation]], alternative [[Livsform (etnologi)|livsformer]] og [[Politik|politisk]] engagement. Sideløbende foretog Anne Marie Ejrnæs rejser i [[Malawi]], [[Tanzania]], [[Demokratiske Republik Congo|Zaïre]], [[Senegal]] og [[Marokko]], hvilket i [[1983]] ledte videre til hendes udgivelse af den skønlitterære roman ''Ravnen'', hvis emnefelt er kulturmødet og konfrontationen med det [[eksotisk]]e [[afrika]]nske kontinent – set gennem synsvinklen af en ung kvinde, der søger sin forsvundne afrikanske mand. I sit efterfølgende [[forfatterskab]] har Anne Marie Ejrnæs udviklet en enestående form for [[Impressionisme|impressionistisk]] [[Stil (udtryksmåde)|stil]] med unik legemliggørelse i skildringen af følelser, oplevelser og relationer mellem mennesker. Som forfatterinde er det Anne Marie Ejrnæs' styrke at bemestre portrætkunsten og udforskningen af kvindepsyken under forskelligartede [[Kulturhistorie|kulturhistoriske]], [[antropologi]]ske og [[geografi]]ske omstændigheder.
Levende_personer Personbillede_savnes Litteratur Kunst Historie Kultur